Numismatiek

Numismatiek (van Latyn nummus - munt; vgl. Oud-Grieks νόμισμα/nómisma - (silwer) muntstuk, geld), ook genoem muntkunde is die wetenskaplike studie van alle tasbare vorme en geskiedenis van geld (munte en banknote) en verwante voorwerpe soos bv. bewyse (tokens) en gekerfde klippe, sowel as die gepaardgaande sake, soos muntseëls (of -stempels), muntgewigte, druktegnieke, muntwetgewing, ens. Die versameling van munte as 'n stokperdjie word dikwels ook numismatiek genoem.

Numismatiek word gewoonlik as 'n versamelstokperdjie of as 'n belegging beoefen, maar dit het ook wetenskaplike waarde, want die munte wat tydens opgrawings gevind word, is soms die enigste voorwerpe met inskripsies. In hierdie sin verbind numismatiek soms argeologie met geskrewe geskiedenis. Vir sommige heersers is muntvondse die belangrikste leidraad oor hoe lank en in watter jare hulle regeer het. Muntvondste verskaf ook dikwels bykomende inligting vir die datering van opgrawings of handelsbetrekkinge met ander gebiede. 'n Kenner op die gebied van numismatiek word 'n numismatikus genoem.

 Nederlandse tydskrifte 
Daar is enkele Nederlandse numismatiese tydskrifte, waaronder die Muntkoerier, wat die eerste keer in Januarie 1972 verskyn het. Die eerste vyf uitgawes was in die vorm van 'n koerant, en vanaf Junie 1972 het dit 'n tydskrif geword. Die tydskrif het in 2005 'n oplaag van 11 000 gehad, waarvan byna 1 000 na die buiteland gestuur is. Die Muntkoerier se teikengroep is beginners en versamelaars van Nederlandse munte (Provinsiaal en Koninkryk), Nederlandse kolonies en pseudo-munte. Nog 'n tydskrif is De Beeldenaar, gemik op gevorderde gebruikers en versamelaars van ouer munte van regoor die wêreld, (soms) klassieke munte en (veral moderne) medaljes. De Beeldenaar het ook verskeie voorgangers gehad, waaronder De Geuzenpenning (1951-1976) en De Florijn (1972-1976).

Die Nederlandse Vereniging van Papiergeldversamelaars publiseer sedert 1986 'n bulletin uit wat spesifieke inligting verskaf oor sirkulerende en historiese notas vir papiergeldinsamelaars. In 1990 is hierdie bulletin herdoop na  't Watermerk.

Kategorie:Numismatiek